kardosdrur/scandi-wiki huggingface dataset:
Jessica Chastain

Jessica Michelle Chastain (født 24. marts 1977) er en amerikansk film- og tv-skuespiller. Hun er kendt for sine roller i filmene Interstellar, The Martian,  Zero Dark Thirty, Niceville, The Debt, The Tree of Life og Take Shelter. Hun fik sit gennembrud i 2011 hvor hun var medvirkende i seks premierefilm. For sin rolle som Celia Foote i Niceville fik hun Oscar-, Golden Globe-, BAFTA Award- og SAG Award-nomineringer for bedste kvindelige birolle. I 2013 har hun, for sin rolle som Maya i Zero Dark Thirty, vundet en Golden Globe for bedste kvindelige hovedrolle og var nomineret til en Oscar for samme præstation.

Jessica Chastain blev født i Sacramento, Californien. Hendes mor er Veganerkok og hendes far er brandmand. Chastain er også selv veganer. Hun valgte at bruge sin mors pigenavn som kunstnernavn. Hun gik på The Julliard School i New York på et stipendium, der var finansieret af Robin Williams. Mens hun gik på skolen, var hun meget aktiv på dramaområdet og havde roller i flere teateropførelser og Elevfilmprojekter.

Chastain startede sin professionelle karriere på TV i 2004, hvor hun spillede med i tv-filmen Dark Shadows. Efterfølgende har hun haft roller i flere serier, her i blandt Skadestuen, Veronica Mars og Law & Order. Hun fik sin filmdebut i 2008, hvor hun spillede hovedrollen i filmen Jolene, der var inspireret af novellen Jolene: A life af E. L. Doctorow, der igen er inspireret af Dolly Partons sang Jolene.

Filmografi

Film 
 X-Men: Dark Phoenix (2019)
 It del 2 (2019)

Referencer

Eksterne henvisninger 

 

Personer fra Sacramento
Filmskuespillere fra USA
Tv-skuespillere fra USA
Skuespillere fra Californien
Oscar-nominerede skuespillere
Oscar for bedste kvindelige hovedrolle
Korallgrottan

Korallgrottan er en kalkstensgrotte mellem Stora Blåsjön og Ankarvattnet i det nordligste Jämtland i Strömsunds kommun. Grotten updagedes så sent som 1985 og hidtil er seks kilometer gange blevet udforsket, hvilket gør den til Sveriges længste grotte. Korallgrottan har fået sit navn fra de korallignende kalkformationer som vokser inde i grotten.

Der er offentlig adgang, men for at besøge Korallgrottan kræves det at man bestiller en guide, hvilket man kan gøre på guidecentret Korpens Öga eller via Gäddedes turistbureau. Cirka 400 gæster besøger grotten hvert år og højsæson er i juli måned.

Kilder 
 Korallgrottan – Länsstyrelsen i Jämtlands län

Eksterne henvisninger 
Guidecentret Korpens Öga 

Grotter i Sverige
Naturreservater i Sverige
Jämtlands län
Scheurebe

Scheurebe eller Sämling 88 er en hvidvinsdrue. Den dyrkes primært i Tyskland og Østrig, hvor den ofte kaldes Sämling 88, men den dyrkes også oversøisk. Vin lavet på Scheurebe er meget aromatisk, og sorten anvendes ofte til søde vine, selvom tør Scheurebe er blevet mere udbredt i Tyskland.

Fra fuldt modnede druer skabes Scheurebe vine med markant solbær-aroma og med noter af grapefrugt. Druen synes nemmest anvende til søde vine, der laves på druer, der er enten helt modne, overmodne eller ramt af ædel råddenskab. Søde Scheurebe-vine af god kvalitet kan udvise intense aromaer af rød grapefrugt og honning.

Hvidvin
Druesorter
Janet McTeer

Janet McTeer, OBE (født 5. august 1961 engelsk teater-, TV- og filmskuespiller. Hun har haft roller i mere end 40 film- og tv-produktioner. Hun har vundet 8 priser, her i blandt en Golden Globe, samt været nomineret til 2 Oscars.

McTeer blev født i Newcastle upon Tyne, England, datter af Jean og Alan MacTeer, og voksede op i York. Hun gik på den nu nedlagte Queen Anne Grammar School for girls, og arbejdede på en Café ved York Theatre. En dag serverede hun for Gary Oldman, som foreslog hende at søge ind på Royal Academy of Dramatic Art.

Janet McTeers startede på tv i 1985 med små roller i BBC-serierne Juliet Bravo og Gems. Hun fik sin filmdebut i 1986 med filmen Half Moon Street. Op igennem halvfemserne spillede hun med i flere tv-produktioner, og hun fik sit store filmgennembrud i 1999, hvor hun spillede hovedrollen i filmen Tumbleweeds. Hun vandt 4 priser for sin rolle i denne film her i blandt en Golden Globe for bedste kvindelige hovedrolle. Hun opnåede også en nominering til en Oscar for bedste kvindelige hovedrolle. I 2000 spillede hun med i dogmefilmen The King Is Alive, der var instrueret af Kristian Levring. I 2002 arbejdede hun sammen med den danske instruktør igen med filmen The Intended, som hun også var medforfatter på.
McTeer blev i 2008 udnævnt til Officer of the Order of the British Empire.

I 2011 spillede hun med i filmen Albert Nobbs, en rolle hun modtog sin anden nominering til en Oscar for, denne gang en Oscar for bedste kvindelige birolle.

Filmografi 
 The Woman in Black (2012)

Kilder

Eksterne henvisninger 
 

Skuespillere fra England
Filmskuespillere fra England
Tv-skuespillere fra England
Personer tildelt Officer of the Order of the British Empire
Personer fra Newcastle upon Tyne
Hæstrup Station

Hæstrup Station var en jernbanestation på Vendsysselbanen. Stationen lå på banestrækningen mellem Vrå og Hjørring. Vendsysselbanen blev indviet den 15. august 1871 og gik i første omgang fra Nørresundby Station til den oprindelige Frederikshavn Station i Vendsyssel. Senere kom der forbindelse til Aalborg Banegård via Jernbanebroen over Limfjorden, som blev åbnet for trafik den 8. januar 1879.

Hæstrup Station var billetsalgssted fra 1873 og senere station fra 1934/35, og havde samtidig postindlevering. Stationen var en af de mindste på banen, og blev ledet af en stationsmester. Der var sidespor på stedet, som normalt blev brugt som læssespor, og det skete ikke så sjældent, at togene krydsede ved Hæstrup station. I 1963 blev stationens status ændret til trinbræt, og fra 1971 var stationen endeligt nedlagt.

Landevejen krydser banen ved Hæstrup Station. Her opstod der en mindre landsby med både købmand og smedje. Landsbyen fik navnet Hæstrup Stationsby, selv om den ikke ligger i Hæstrup Sogn men i Rakkeby Sogn.

Lokale kræfter arbejder på at få Hæstrup Station genåbnet for lokal trafik med henblik på at styrke lokalsamfundet og rettede henvendelse herom til relevante myndigheder i begyndelsen af 2013.

Referencer

Litteratur

Links 
 Beskrivelse af Vendsysselbanen 
 Billede af stedet i 2009

Station
Stationer på Vendsysselbanen
Nedlagte jernbanestationer i Danmark
Teglsø

Teglsø er en lille opstemmet sø i den sydvestlige del af Rold Skov. Den første dæmning ved den sydvestlige ende af søen, blev bygget omkring 1890; i 1966 brød den sammen, og søen blev tømt for vand. En ny blev opført og søen gendannet. Udløbet Grødebæk løber mod vest i en smal kløft til den nærliggende Lindenborg Å

Nord for søen ligger det fredede område Enebærstykket. Søen ligger i den skovpart der hører under Lindenborg Gods

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Mariagerfjord Kommune
The Head and the Heart

The Head and the Heart er et indie folkpop band fra Seattle, Washington. Gruppen blev dannet i 2009 af Josiah Johnson (sang, guitar, percussion) og Jonathan Russell (sang, guitar, percussion). Siden er Charity Rose Thielen (violin, sang), Chris Zasche (bas), Kenny Hensley (klaver) og Tyler Williams (trommer) stødt til.

Diskografi
Albums
 The Head and The Heart (2010)
 The Head and The Heart (remastered, Sub Pop, 2011)
 Let's Be Still (Sub Pop, October 15, 2013)

Musikgrupper fra USA
Nat Faxon

Nathaniel "Nat" Faxon er en amerikansk skuespiller, komiker og oscarvindende manuskriptforfatter.

Faxon dimitterede fra Holderness School og Hamilton College. Efter college flyttede han til Los Angeles, for at starte en skuespillerkarriere. Faxon debuterede på tv i 1999 i tv-serien Rude Awakening. Faxon fik sin filmdebut i filmen Orange County fra 2002.

I slutningen af 1990'erne mødte han Jim Rash, og de to begyndte at skrive sketches til et liveshow i Los Angeles. I 2005 skrev de sammen tv-filmen Adopted. I 2011 skrev de, sammen med Alexander Payne, filmen The Descendants, som de modtog 10 priser for, inklusiv en Oscar. Den blev også nomineret til en BAFTA og en Golden Globe.

Udvalgt filmografi 
 Orange County (2002)
 Walk Hard: The Dewey Cox Story (2007)
 Hamlet 2 (2008)
 Bad Teacher (2010)
 The Descendants (2011)

Referencer

Eksterne henvisninger 
 

Tv-skuespillere fra USA
Filmskuespillere fra USA
Manuskriptforfattere fra USA
PageRank

PageRank er en algoritme, opkaldt efter med-grundlægger af Google Larry Page, til at måle den relative værdi af oplysninger på websider.
Pagerank udtrykkes i et tal mellem 1 og 10 – men på en logaritmisk skala, således at pagerank 3 er 100 gange højere end pagerank 1. Pagerank-tallet udtrykker på en måde en websides popularitet.

Algoritmen har opnået berømmelse da den repræsenterer den grundlæggende metode for hvordan verdens mest succesrige søgemaskine Google vejer forskellige siders oplysningers værdi mod hinanden. PageRank er udviklet af Stanford University, der har modtaget et patent for 1998. Google købte den eksklusive ret til at bruge patentet og betalte med Google aktier, som universitet i 2005 solgte for 336 millioner USD. Algoritmen anses for at være meget mere værd end den kommercielle værdi.

Referencer 

Anmeldelsesnetsteder
Software fra Google
Kringelbach

Kringelbach er en dansk slægt:

 Georg Kringelbach (1839-1912) – dansk arkivar (Georg Nicolai Kringelbach)
 George Kringelbach (1927-1979) – dansk journalist og gastronom

Slægter fra Danmark
Aarhus Efterskole

Aarhus Efterskole blev oprettet i 1978 under navnet Unge Hjems Efterskole. I 2012 skiftede skolen navn til det nuværende, i forbindelse med at Unge Hjem-bevægelsen blev nedlagt på landsplan. Tidligere var der også højskole på stedet. Den blev oprettet i 1961 under navnet Unge Hjems Højskole. I mange år blev der både drevet efterskole og højskole i Unge Hjems bygninger i Skåde Bakker. Højskolen måtte dog lukke i 1987, hvorefter institutionen fortsatte udelukkende som efterskole. Aarhus Efterskole bliver drevet efter inspiration fra den danske folkekirke, hvor man ønsker at møde eleverne med et kristent menneske- og livssyn. Aarhus Efterskole tilbyder både 9. og 10. klassetrin for unge mellem 14 og 18 år.

Skolens forstander er pr. 1. august 2018 tidligere redaktør på Kristeligt Dagblads forlag, Rasmus Bro Henriksen. Han afløser Bent Ole Bærenholdt på posten.

Referencer

Eksterne henvisninger 
Aarhus Efterskoles websted

Efterskoler
Efterskole
Etableret i 1978
Årets Gericke

Årets Gericke er en dansk gastronomisk pris, som uddeles årligt af Foreningen Danske Madanmeldere. Den blev indstiftet i 2000 og præmierer det bedste fra året forinden i bl.a. kategorierne årets forret, hovedret og dessert.

Prisen er opkaldt efter kokken Søren Gericke i anerkendelse af hans store betydning for dansk gastronomi.

Retterne udvælges i løbet af året og tilberedes for et dommerpanel i forbindelse med selve prisuddelingen. Bedømmelsen sker ud fra tre grundkriterierne idé, udseende og smag (herunder tekstur), hvor idé og smag hver vægter med maksimalt 20 point, mens udseendet vægter med maksimalt 10 point.

Udover selve konkurrencen afholdes også en festmiddag om aftenen.

Se også 
 Bocuse d'Or

Referencer 

 
Etableret i 2000
Jim Rash

Jim Rash (født 15. juli 1970) er en amerikansk skuespiller, komiker og oscarvindende manuskriptforfatter.

Rash blev født i Charlotte, North Carolina. Han dimitterede fra Charlotte Latin School, og tog derefter et ekstra år på kostskolen Lawrenceville School i New Jersey.

Rash startede på tv i 1995 med en rolle i tv-serien Cybill. Op igennem halvfemserne spillede han med i flere tv-produktioner, og han fik sin filmdebut i filmen One Hour Photo fra 2002.

I 2000 fandt han sammen med Nat Faxon, og de to begyndte at skrive sketches til et liveshow i Los Angeles. I 2005 skrev de sammen tv-filmen Adopted. I 2011 skrev de, sammen med Alexander Payne, filmen The Descendants, som de modtog 10 priser for, inklusiv en Oscar.

Referencer

Eksterne henvisninger 

 

Tv-skuespillere fra USA
Filmskuespillere fra USA
Skuespillere fra North Carolina
Manuskriptforfattere fra USA
Personer fra North Carolina
Årets Gericke 2011

Årets Gericke 2011 var den 11. uddeling af Årets Gericke-priserne og blev afholdt den 11. september 2011 i Tivoli. Aftenens festmiddag havde Bornholmsk tema og fandt sted på Hotel- og Restaurantskolen i Valby.

Hovedkategorier 
Årets prisvindere og nominerede var:

Årets Gericke — forretter 
 Thomas Herman, Herman: Skandinaviske skaldyr & bisque af tørrede kamille med muslinger & kamille kaviar
 Allan Poulsen, Henne Kirkeby Kro: Østers, kartoffel, salturt og urter Rasmus Kofoed, Geranium: Kartofler. Pulver på andefedt og letrøgede ærter Jacob Mielcke, Mielcke & Hurtigkarl: makrel i olie med syltede grønne hyldebær Ronny Emborg, Restaurant AOC: Let frossen kalveinderlår med æggeblomme creme, brødkrumme og løjrom Årets Gericke — hovedretter 
 Jonas Christensen, 1. Th: Sprængt kalvebryst med ærter og gulerødder
 Torsten Schmidt, Malling & Schmidt: Langtidsstegt vildsvinenakke med urter, skud og bær fra skoven Rasmus Kofoed, Geranium: Frilandsgris. Rå, sprøde og bløde jordskokker Bo Bech, Geist: Vesterhavspigvar med fennikelravioli på ost Rainer Gassner , Ti Trin Ned: Lammefilet i fars, forkullede kartofler Årets Gericke — Desserter 
 Rene Redzepi, Noma: Gammel Dansk og vilde urter
 Michael Pedersen, Villa Vest: øøGrønt fra Knuds Have
 Søren Selin, Alberto K: Karameliseret blomme – rålakrids – ristet brød og mandelmælk
 Rasmus Grønbech, Grønbech og Churchill; Syltet pastinak med kakao-oblat
 Tommy Friis, Molskroen: Lagrede oste, syltede løg, græskar, cremet roquefort og lune krydderier

Øvrige priser 
 Bedste betjening: Rudolf Mathis
 Bedste udskænkning: Martin Bek, Formel B
 Bedste bistro: Restaurant Paustian v. Bo og Lisbeth Jacobsen

Referencer

Eksterne links 
 Programmet , Årets Gerricke 2011

2011
Grant Heslov

Grant Heslov (født 15. maj 1963) er en amerikansk skuespiller, filproducer, filminstruktør og Manuskriptforfatter. Han er kendt for sin rolle i Good Night, and Good Luck fra 2005, som han også var medproducer og medforfatter på. Han har været nomineret til en Oscar 3 gange.

Heslov startede sin skuespillerkarriere i 1982, med en rolle i tv-serien Joanie loves Chachi. Han fik sin filmdebut i filmen The Journey of Natty Gann fra 1985. I 1998 skrev og instruerede han kortfilmen Waiting for Woody, der handlede om en Woody Allen fan. Han vandt flere festivalpriser for kortfilmen.

Heslov skrev manuskriptet til filmen Good Night, and Good Luck, som han fik Golden Globe-, BAFTA Award- og Oscarnomineringer for. I 2009 instruerede og producerede han filmen The men who stare at goats. I 2012 blev han nomineret til en Oscar for bedste filmatisering som medforfatter på filmen Kamæleonen.

Udvalgte Roller 
 1982: Joanie loves Chachi – Mark
 1983: Blomsterbørns børn – Doug
 1984: Happy Days – Dennis Morton
 1985: The journey of Natty Gann – Parker's Gang
 1989: Hun så et mord – Bernard "Bernie" Bendlestein
 1990: Baywatch – Buddy T. Semple
 1993: Seinfeld – Car Thief
 1996: Black Sheep – Robin Mieghem
 1998: Enemy of the State – Lenny
 2000: CSI: Crime Scene Investigation – Coroner Corbett
 2000: X-files – Andre Bormanis
 2005: Good Night, and Good Luck – Don Hewitt

Eksterne henvisninger 

 

Tv-skuespillere fra USA
Filmskuespillere fra USA
Manuskriptforfattere fra USA
Filmproducere fra USA
Filminstruktører fra USA
Personer fra Californien
Ditlev Cai Holsten

Ditlev Cai baron (von)Holsten (30. april 1762 på Holstenshuus – 16. november 1834) var en dansk officer, bror til bl.a. Hans Holsten og far til Frederik Christian Holsten.

Han var søn af lensbaron Adam Christopher Holsten og Adelheid Benedicte Rantzau, blev kadet, 1775 løjtnant i Armeen, 1779 virkelig sekondløjtnant i 3. bataljon af Norske Livregiment, 1785 til Livgarden til Fods, 1794 stabskaptajn og kammerjunker, 1801 major og 5. stabsofficer i Sjællandske Infanteriregiment, 1803 major i Marineregimentet, 1806 major à la suite i Søndresjællandske Landeværnsregiment, 1808 karakteriseret oberstløjtnant og kommandør for 4. bataljon af Norske Livregiment og samme år kammerherre, virkelig oberstløjtnant og bataljonskommandør i Norske Livregiments linje, 1809 til Prins Christian Frederiks Regiment som bataljonskommandør, 1811 oberst af infanteriet, 1813 virkelig oberst og kommandør for regimentet. Holsten blev 1817 Ridder af Dannebrog og 1826 Kommandør af Dannebrog og fik 1828 afsked som generalmajor.

28. juli 1796 ægtede han i Garnisons Kirke Sophie Elisabeth Kaas (af Mur) (29. juli 1773 – 18. april 1857 i Nykøbing Falster), datter af admiral Frederik Christian Kaas (af Mur) og Edele Sofie Kaas (af Sparre). Blandt deres børn var Frederik Christian Holsten.

Kilder 
 Danmarks Adels Aarbog, 1924, s. 457.

Generalmajorer fra Danmark
Baroner fra Danmark
Ditlev Cai
Danskere i 1700-tallet
Danskere i 1800-tallet
Personer fra Fyn
Kommandører af 1. grad af Dannebrog
Kammerherrer fra Danmark
Årets Gericke 2010

Årets Gericke 2010 var den 10. uddeling af Årets Gericke-priserne og fandt sted den 19. september 2010 på Hotel- og Restaurantskolen i København.

Dommerpanelet som beståd af danske madanmeldere omfattede blandt andre Adam Price (Politiken), Søren Frank (Berlingske Tidende), Ole Troelsø (Børsen), Helle Brønnum Carlsen (Politiken) og Niels Lillelund (Jyllands-Posten).

Vindere 
Årets vindere og nominerede var:

Årets Gericke — forretter 
 René Redzepi, Noma: Tørret kammusling og karse. Biodynamisk gryn og bog
 Allan Poulsen, Henne Kirkeby Kro: Lun torsk og krabbe med kartoffelsalat
 Lasse Askov & David Johansen, Kokkeriet: Rimmet makrel. Blød, sprød og sur kål 
 Paul Cunningham, The Paul: Havtaskelever som foie gras 
 Thorsten Schmidt, Malling & Schmidt: Grøntsager fra Franks have. Granskud, krydderier og smørstegte brødkrummer

Årets Gericke — hovedretter 
 René Redzepi, Noma: Oksekæbe og julesalat, syltet pære og jernurt
 Ronny Emborg & Michael Munk, AOC: Hanekylling som roastbeef med peberrod
 Thomas Rode, Kong Hans Kælder: Sommer torsk i tynde skive – Kveller, pomelo, små kammuslinger & havsnegle
 Søren Pedersen, Norsminde Kro: Pocheret havtaske med grønkåls-creme samt røget ålebouillon 
 Tommy Friis, Molskroen: Kalvesteg med brissel riddere og karameliseret marv, sure æbler og crispy løg

Årets Gericke — Desserter 
 Bo Bech, Restaurant Paustian: Cremet vanille med sorte oliven og engelsk lakrids
 Allan Poulsen, Henne Kirkeby Kro: Frossen hvid chokolade & dild, yoghurt – brunet smør is – selleri
 Jacob de Neergaard, Søllerød Kro: Kærnemælk, hvid chokolade og lime 
 Kenneth Toft-Hansen, Svinkløv Badehotel: Grøn dessert (karamelcreme); 
 Wassim Hallal, Frederikshøj: Æblededessert

Årets bistro 
 Vendia, Hjørring 
 Et, Århus. 
 Fiskebaren, København

Årets betjening 
 Christian Aarø, AOC 
 Noma 
 Carina Louise Kruse, tidligere B&W Gastropub.

Årets udskænkning 
 Enomania, København 
 Era Ora, Københabvn 
 Nimb Vinotek

Kilder 

2010
Renault Alpine GTA

Renault Alpine GTA var en sportsvogn fra den franske bilfabrikant Alpine, som blev bygget mellem slutningen af 1984 og foråret 1991. GTA (Grand Tourisme Alpine) var en intern modelbetegnelse, mens salgsbetegnelsen i Europa var V6 GT eller V6 Turbo.

Karrosseri og byggeform 
Ligesom forgængeren A310 var GTA en "2+2-sæder"-coupé med kunststofkarrosseri. Motoren var placeret bagi og drev baghjulene gennem en femtrins manuel gearkasse. Under bagklappen befandt der sig derudover et lille bagagerum med et indhold på 90 liter og foran 220 liter mere. Typisk for sportsvogne var baghjulene ca. 30 mm bredere end forhjulene. Alpine A310 havde en vægtfordeling på 53% til 47%.

V6 GT 
I 1984 introduceredes den nye model med den fra forgængeren A310 kendte 2,7-liters V6-karburatormotor (PRV-motor) med en effekt på 118 kW (160 hk).

V6 Turbo 
I 1985 introduceredes en model med den fra Renault 25 hentede 2,5-liters V6-motor med benzinindsprøjtning og turbolader, som her ydede 147 kW (200 hk) og gav Alpine GTA en topfart på . I 1987 fulgte en version med katalysator, som grundet et lavere kompressionsforhold kun ydede 136 kW (185 hk).

Eksterne henvisninger 

Alpine GTA
Baghjulstrukne biler
Biler med hækmotor
Biler introduceret i 1984
Biler fra 1980'erne
Biler fra 1990'erne
Coupéer
Hans-Georg Tersling

Hans-Georg Tersling, (7. december 1857 – 13. november 1920) var en dansk arkitekt virksom på den franske Riviera, hvor han blev en af det mest populære arkitekter under La Belle Époque.

Liv 
Tersling blev født på en gård udenfor Karlebo men blev faderløs som 3-årig. Han uddannede sig til snedker men fortsatte sine studier ved Kunstakademiets Arkitektskole. Efter sin eksamen 1879 blev han ansat af den franske arkitekt Charles Garnier i arbejdet med casinobyggningen i Monte Carlo. 
På Rivieran fik Tersling mange prominente kunder, bland andet exkejserinden Eugénie af Frankrig der bestilte Villa Cyrnos af ham. Ander kunder var Elisabeth af Østrig-Ungarn og Victor Masséna  .

Værker 
 Hôtel Métropole, Monte Carlo (1888)
 Grand hôtel du cap Martin (1890)
 Villa Cyrnos (1892, for Eugénie de Montijo)
 Villa Artheruse, Cape Martin (1893)
 Villa Hermitage-Malet, Cap-d'Ail (1895)
 Palais Carnoles, Menton (1896)
 Hôtel Bristol, Beaulieu-sur-Mer (1898)
 Villa Masséna, Nice (1899)
 Hôtel du golf, Sospel et l'église russe, Menton (1900)
 Villa La loggia, Villefranche-sur-Mer (1900)
 Villa Lairolle, Nice (1904)
 Hôtel Heriot, Paris (1905)
 Palais Viale, Menton (1906)
 Palais de l’Europe, Menton (1908)
 Hôtel Impérial, Menton (1913)

Referencer 

Arkitekter fra Danmark
Historicistiske arkitekter
Årets Gericke 2009

Årets Gericke 2009 var den 9. uddeling af Årets Gericke-priserne og fandt sted den 29. september 2009. Den indledende konkurrence hvor de nominerede retter præsenteredes for dommerpanelet fandt sted i Kødbyen, mens priserne overraktes ved aftenens festmiddag på Hotel- og Restaurantskolen i Niels Hemmingsensgade. Kategorierne Årets Klassiker, Årets Betjening og Årets Udskænkning var nye i forhold til tidligere års prisuddelinger.

Vindere 
Vindere og nominerede af årets priser var:

Årets Gericke — forretter 
 Mads Refslund, MR: Rå Makrel med Karl Johan
 Noma: Sylteret 
 Strandgaarden: Gulerod med ryttere Geranium : Vilde svampe Restaurant Paustian v. Bo Bech: Forkullet vinterporre 

 Årets Gericke — hovedretter 
 Restaurant Paustian: Brissel. hale, kalvebryst og morkler Strandgaarden: Frikadelle, ærter og gran The Paul: Dansk sommerbuk 
 Sortebro Kro: Hummer og lammebrissel Dragsholm Slot: Sprød grisehale 

 Årets Gericke — desserter 
 Mielcke & Hurtigkarl: Salat på vrangen 
 Noma: Blåbær
 Søllerød Kro: Æbledessert med sandkage 
 LIGA: Misk Mask
 Alberto K: Is variationer på gulerod og havtorn

Årets Klassiker 
 Den Sorte Hest
 Prins Ferdinand 
 Es i Skovriderkroen

Årets Betjening 
 Jacob Kocemba Herman 
 Rikke Malling, Malling & Schmidt 
 Søren Puggård fra Restaurant Schønnemann

Årets Udskænkning 
 Søllerød Kro 
 MASH
 Thilde Maarbjerg, Kong Hans' Kælder

Kilder 

2009
Céline Dongo

Céline Dongo er en ivoriansk håndboldspiller.

Klubber 
 2001-2003: Octeville s/Mer
 2003-2004: Alfortville
 2004-2005: Aubervilliers
 2006-2007: Aunis

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.
  ved Afrikamesterskabet 2008

Eksterne henvisninger 
 Finale de la CAN 

Håndboldspillere fra Elfenbenskysten
Emma Djédjé

Emma Djédjé er en ivoriansk håndboldspiller.

Klubber 
 Rombo Sport

Eksterne henvisninger 
 Finale de la CAN  

Håndboldspillere fra Elfenbenskysten
Christine Adjouablé

Christine Adjouablé er en ivoriansk håndboldspiller.

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.
  ved Afrikamesterskabet 2008

Eksterne henvisninger 
 Finale de la CAN 

Håndboldspillere fra Elfenbenskysten